**Radionica: DUGA**

Prva aktivnost: Priča o Dugi (uz ppt)

* *Priča "Duga" (20 minuta)*

Na kraju priče učitelj porazgovara s djecom o tome kako su doživjeli priču, kako su je shvatili te što misle o priči.

Duga *(indijanska legenda, zapisala Ann Hope, 1978.)*

Jednom davno sve boje svijeta započnu svađu. Svaka je tvrdila da je baš ona najvažnija, najkorisnija, najomiljenija.

Zelena reče: *"Jasno je da sam ja najvažnija. Ja sam znak života i nade. Izabrana sam za travu, drveće, lišće. Bez mene bi uginule sve životinje. Bacite pogled po krajoliku i vidjet ćete da mene ima najviše."*

Plava je prekine: *"Ti samo misliš na zemlju, no uzmi u obzir nebo i more. Voda je upravo izvor života, a to biva pomoću oblaka iz plavog mora. Nebo daje prostor, mir i vedrinu, spokoj. Bez moga mira vi biste svi bili mahnita tjelesa."*

Žuta se zahihota: *"Vi ste tako ozbiljne. Ja donosim smijeh, veselje i toplinu u svijet. Sunce je žuto, mjesec je žut, zvijezde su žute. Svaki put kada pogledaš suncokret, cijeli se svijet počinje smiješiti. Bez mene ne bi bilo zabave."*

Narančasta je bila sljedeća koja je zasvirala svoju pjesmu: *"Ja sam boja snage i zdravlja. Možda sam rijetka, ali sam dragocjena, jer služim unutarnjim potrebama ljudskog života. Ja nosim sve najvažnije vitamine. Sjetite se samo mrkve, naranči, dinja, mangova ploda... Ja se ne povlačim cijelo vrijeme uokolo, ali kada ispunim nebo za izlaza ili zalaza sunca, moja je ljepota toliko blještava da nitko na nijednu od vas niti ne pomisli".*

Crvena više nije mogla izdržati. Viknula je: *"Ja sam vladar sviju vas, krv, krv života. Ja sam boja opasnosti i hrabrosti. Voljna sam boriti se s razlogom. Mogu zapaliti krv. Bez mene bi zemlja bila pusta kao mjesec. Ja sam boja strasti i ljubavi, crvene ruže i maka."*

Purpurna si podigla do svoje pune visine. Bila je vrlo visoka i govorila je s visokom pompom. *"Ja sam boja vladanja i moći. Kraljevi, čelnici, biskupi – uvijek su me birali, jer sam boja autoriteta i mudrosti. Ljudi me ne pitaju nego slušaju i pokoravaju se."*

Indigo je govorila mnogo tiše od drugih, ali jednako odlučno: *"Zamislite mene. Ja sam boja tišine. Jedva da me primijetite, ali bez mene sve ste vi suviše. Ja značim refleksiju i misao, sumrak i dubine. Trebate me za ravnotežu i kontrast, za molitvu i unutrašnji mir."*

I tako su se boje nastavile hvaliti, svaka uvjerena da je ona najbolja. Njihova je svađa postajala sve glasnijom i glasnijom. Odjednom je bljesnula sjajna bijela svjetlost, začuo se grom i prasak. Počela je padati jaka kiša. Sve su se bje zgrbile od straha i stisnule jedna uz drugu.

Kiša progovori: *"Kiša progovori: "Vi glupe boje, borite se među sobom, svaka pokušava vladati nad onim ostalima. Zar ne znate da ste sve stvorene sa posebnom svrhom, jedinstvene i različite? Primite se za ruke i dođite sa mnom! Prostrite se preko neba u velikome luku kao podsjetnik da možete živjeti u miru, kao znak nade za sutra."*

**I tako svaki put kada Bog koristi jaku kišu da opere svijet, on stavlja na nebo dugu. Kada je vidimo, sjetimo se da trebamo cijeniti jedni druge.**

Nakon priče učitelj potiče učenike na razgovor i iznošenje dojmova o priči.

**Druga aktivnost**: ***Moj jedinstveni otisak***

Na unaprijed pripremljenom u A5 papiru na kojem je iscrtana duga učenici odabiru boje i iscrtavaju obris dlana te ga bojaju u svoju boju.

**Treća aktivnost : Mini projekt- „Zajedno ćemo“**

Na kraju učitelji pozivaju učenike na sličnu aktivnost projekt „Zajedno ćemo“ koji će se realizirati u petak 2.lipnja 2017. s početkom u 15 sati kod Senzornog parka.